als_Latn dik_Latn ron_Latn
Të nderuar miq dhe të gjithë ju administratorë që keni marrë pjesë në konkursin e “Sport Ekspres”-it, versioni online, për faqet më të mira shqiptare në lidhje me sportin. Ju raportojmë se sonte shpallet faqja fituese.
Deri tani kanë votuar më shumë se 1300 tifozë dhe faqja e parë, me më shumë vota, është “Juventus Club Albania”. Por, “Top 15″ nuk mbyllet këtu. Struktura e konkursit tonë, siç e dini, është që do të vlerësohet në masën 50% edhe puna e administratorëve në faqet përkatëse.
Meqë stafi i “Sport Ekspres”-it nuk i njeh në detaje faqet e rrjetit social “Facebook”, ne kemi vendosur që renditjen do ta bëjë faqja “Tifozët Gjermanë”, e njohur për profesionalizmin dhe seriozitetin e saj.
Pra, sonte mund të ndodhë përmbysja e pikëve, sepse “TGJ” nuk varet nga votat e deritanishme.
als_Latn als_Latn als_Latn als_Latn